Tehnologia+multi-touch

Tehnologia multi-touch reprezintă o schimbare fundamentală a modului în care interacţionăm cu conţinutul digital. Utilizând mesele multi-touch, adică un ecran rectangular cu diagonală de cca. 76 cm, asupra căruia se poate acţiona pe de o parte simultan în mai multe zone active, iar pe de altă parte atât cu obiecte reale cât şi cu entităţi virtuale, elevii şi studenţii vor putea lucra în echipă, simultan, dezvoltând proiecte transdisciplinare, fără a utiliza mouse/tastatură, prin acţiune directă asupra obiectelor de pe ecran. Multi Touch este un set de tehnici care permit utilizatorului sa controleze aplicatiile grafice ale computerului prin intermediul degetelor. Dispozitivele multi touch conţin un touch screen (display computer, masa, panou) precum şi un soft care recunoaşte simultan multiple puncte de atingere. Elevii vor putea lucra în echipă, simultan, dezvoltând proiectele didactice transdisciplinare, fără a utiliza mouse/tastatură, prin simpla atingere si tragere a obiectelor de pe ecran. Utilizând tehnologia multi-touch elevii vor putea „prinde” date cu mainile, vor putea transfera informatii de la un obiect la altul cu gesturi naturale, vor putea călători, participa la experiente sau explora corpul uman, inclusiv vor avea posibilitatea să descopere, să construiască sau să inventeze, totul printr-o atingere a ecranului mesei.
 * Aplicaţiile multi-senzoriale **
 * (Tangible Learning) **

Modalităţi şi situaţii didactice ce utilizează tehnologia Multi-touch. 1. Distribuirea informaţiei complementare prin variate modalităţi: vizuale, auditive, narative; designul activităţii de învăţare trebuie să furnizeze o bună ghidare a elevului. 2. Crearea de hărţi conceptuale tangibile (Tangible Concept Mapping); 3. Corelarea operaţiilor mentale cu acţiunile fizice, relaţionarea a două ”concepte” digitale; Tehnologia Multi-touch facilitează activitatea cu mai mulţi elevi (multiplayer activity). Distribuirea rolurilor, informaţiilor, modalităţilor de control sau monitorizare implică procese de negociere şi colaborare. Elevii trebuie să coordoneze acţiunile într-o strategie de lucru coerentă. Fiecare rol este configurat, pe lângă sarcinile de îndeplinit şi prin accesul fiecărui elev la obiecte fizice şi digitale, precum şi la tehnicile de operare. Acţiunea directă permite o // experienţă de tip „imersiv” // şi explorarea fenomenelor, proceselor, relaţiilor prin testarea evenimentelor care pot surveni într-un sistem dat, modificând serii de variabile cu valori predefinite sau introducând variabile şi parametri noi, într-o dinamică de de-construcţie şi re-construcţie care favorizează gândirea divergentă şi combinarea conţinuturilor într-o manieră nouă, inovatoare. Valenţele noilor tehnologii de motivare a elevilor pentru învăţare şi de stimulare a curiozităţii, interesului, aplecării către cunoaştere şi descoperire ştiinţifică sunt susţinute şi valorificate suplimentar – sistemul multi-touch permiţând input-uri simultane, de la toţi utilizatorii, rezultatul constituind o configuraţie construită de participanţi, o sumă mereu diferită de efecte asupra unui sistem ale intervenţiilor elevilor. O astfel de // învăţare participativă, // aplicativă are drept rezultat retenţia pe termen lung a informaţiilor, dezvoltarea rapidă a capacităţilor şi deprinderilor, transferul cunoştinţelor, procedurilor şi strategiilor de lucru utilizate. Utilizarea tehnologiei multi-touch favorizează dezvoltarea capacităţilor de lucru în echipă. De asemenea, lucrul cu ecranele multi-touch permite învăţarea activă, încurajează iniţiativa şi independenţa elevului în învăţare. Cadrele didactice pot valorifica tehnologia multi-touch în lecţii variate, ceea ce favorizează o atitudine corectă de raportare la tehnologie ca la un mijloc de dezvoltare a competenţelor necesare în ziua de azi şi nu, în mod limitativ, ca la un instrument destinat doar dezvoltării abilităţilor de lucru cu computerul. Competenţele digitale devin astfel o parte a ansamblului de competenţe cerute de piaţa muncii, un suport pentru capacităţi de gândire de nivel superior, pentru creativitate şi inovare în diverse domenii de cunoaştere.

Puteti vizualiza mai multe la Demo tehnologia Multi Touch=> @http://transdisciplinar.pmu.ro/galerie